સ્કૂલથી નીટ કલીન યુનિફોર્મ અને ચકચકતા શુઝ પહેરેલી પ્રિયા આવી અને એની નાની બદામી નિર્દોષ આંખમાં આશ્ચર્યના ભાવ સાથે એના ઘાયલ બદન પર માં જેવી વાત્સલ્યભરી નજરથી હજુ માત્ર એટલું જ પુછ્યુ, “પાપા ?’ અને પ્રિયા વધુ સવાલનો બોમ્બમારો કરે એ પહેલા આલોકથી ભૂમિકાની સામે જોઇ આંખ મીંચકારી વધુ એક વખત આદતવશ રમૂજ થઈ ગઈ, “ હા બેટા, તને ખબર છે કે આજે ચૌદમી ફેબ્રુઆરી એટલે કે ‘વેલેન્ટાઇન ડે’ હોવાથી મમ્મીને સુશ્રુષા હોસ્પિટલ તરફથી ૨,૭૫૦ રૂપિયાના ‘સુંવાળા’ બીલ સાથે પાટા વીંટાળીને આ તુટેલો-ફૂટેલો હસબન્ડ “ગિફ્ટ”માં મળ્યો!!!